મહાભારતમાં નાગક્ધયા ઉલૂપી અને અર્જુનના પ્રણય વિવાહની વાત આવે છે. કહેવાય છે કે, અર્જુનને મજબૂરી વશ દ્રૌપદીના શયનખંડમાં પ્રવેશ કરવો પડ્યો અને નિયમ મુજબ તેને એક વર્ષનો વનવાસ ભોગવવો પડ્યો. આ એક વર્ષના વનવાસ દરમિયાન અર્જુનની મુલાકાત કૌરવ્યની પુત્રી ઉલૂપી સાથે થઈ. ઉલૂપી અર્જુનને જોઈ વિમુગ્ધ થઈ અને તેણે અર્જુન સમક્ષ લગ્નનો પ્રસ્તાવ મૂક્યો. અર્જુને પ્રસ્તાવ સ્વીકારતાં અર્જુનને સમસ્ત જલચરોનો સ્વામી બનવાનો અને અજય બનવાનું વરદાન આપ્યું હતું. ઉલૂપીને અર્જુન થકી ‘ઇરાવાન’ નામનો મહાપ્રતાપી પુત્ર થયો હતો.